《咏怀》
宋代·黄师参

南国有佳人，不数阴丽华。长年事絺葛，无语吟柳花。

平生父母心，岂不愿有家。纷纷轻薄儿，媒氏空自哗。

失身死堪羞，失时未须嗟。

作者简介：黄师参，男，中国三山（今福州市）人，诗人。师参字子鲁，号鲁庵。嘉定十三年（1220）进士。官国子学正、南剑州添差通判。许应龙东涧集卷六有黄师参转一官制。事见 《淳熙三山志》 卷三二。